***Оҕону эбии үөрэхтээһин киинин***

***«Эдэр суруналыыс» куруһуогун аһаҕас уроугун сценарийа***

***Сергеева Людмила Ильинична,***

*педагог дополнительного образования,*

*МБУ ДО "Центр дополнительного образования детей",*

*Республика Саха (Якутия), Усть-Алданский улус, с. Борогонцы*

**Сыала:** Суруналыыс идэтин туһунан өйдөбүлү хаҥатыы, сатабылларын, дьоҕурдарын сайыннарыы.

**Соруктара:**

* Суруналыыс идэтин сүрүн хаачыстыбаларын билиһиннэрии
* Оҕо интэриэһин бу идэҕэ тардыы
* Үөрэнээччи билиитин хаҥатыы

**Бириэмэтэ** – 50 мүнүүтэ

Туһанныллар матырыйааллар: презентация, А4 кумааҕылар, ручка, харандаас.

**Аһаҕас уруок хаамыыта**

Үтүө күнүнэн, оҕолор! Бүгүҥҥү куруһуокпут дьарыгар биһиги суруналыыс идэтин чопчулаан үөрэтиэхпит, кэпсэтиһиэхпит. Бу идэҕэ ханнык хаачыстыбалар ирдэнэллэрин, инникитин ханнык хаачыстыбалары биһиги баһыйыахтаахпытын туһунан уруокпут буолуо. Эбиитин биһиги, суруналыыс идэлээх, улууспут «Мүрү саһарҕата» хаһыатын редакциятыгар үлэлиир Захарова Екатерина Владимировнаны кытта билсэн, кэпсэтиһэн ааһыахпыт. Бары көрсүөҕүн күндү ыалдьыппытын.

Суруналыыстыка араас ыарахан тиэрминнэрин хатылаабаппат, биһиги бүгүн судургутук суруналыыс идэтин туһунан кэпсэтиһиэхпит, икки группаҕа арахсан үлэлиэхпит (оҕолору икки группаҕа араарабыт). Араас сорудахтары толоруохпут, ол сорудахтарбытын төһө бэрткэ толорбуккутун биһиэхэ сыаналыа Екатерина Владимировна уонна түмүккэ биһиэхэ бэйэтин санаатын этиэ.

Бастатан туран оҕолор хамаандаларыгар аат толкуйдууллар (1 мүн бэриллэр).

1 слайда – республикабыт биллэр суруналыыстарын хаартыскалара көстөр. Ааттара-суоллар, регалиялара барыта сурулла сылдьар. Учуутал оҕолорго кэпсиир слайданы көрөн туран. Салгыы хамаандалар хаартыскалары көрөн олорон бу дьон ханнык суруналыыс хаачыстыбалаахтара буолуо диэн суруйаллар, биир киһиэхэ биир хаачыстыба. Оҕо өйүн уһугуннарыы. (9 мүн.).

2 слайда – Туох эмит проблемалардаах хартыыналар көстөллөр. Оҕолор хамаанданан хартыынаҕа ыстатыйа ааттарын толкуйдууллар. Салгыы хамаандалар ыстатыйаларын ааттарын көмүскүүллэр, кылгастык ис хоһооно хайдах буолуон сөбүн суруйаллар уонна кэпсииллэр (20 мүн).

Кыра сынньалаҥ. Тыыныы – олох төрдө. Оҕолор бары тураллар. Учуутал: сутуруккутун биилгит диэки тутан, көнөтүк тураҕыт. Күүскэ өрө тыынаргытыгар илиигитин аллараа түһэрэҕит, салгыны таһаарарга төттөрү өттүк баттанаҕыт.  
Муннугутунан тыынаҕыт, айаххытынан салгыҥҥытын таһаараҕыт (2 мүн).  
 3 слайда – скороговоркалар тахсаллар биирдиилээн. Оҕолор биир биир туран скороговорканы ааҕан иһэллэр, тылларын сайыннаран (5 мүн).

4 слайда – Суруналыыс хайдах буолуохтааҕый диэн ыйытык. Биирдии оҕо биирдии эппиэт биэрэр уонна тоҕо диэн ыйытыкка хоруйдууллар (5 мүн.).

Ыалдьыппытын Екатерина Владимировнаны кытта сэһэргэһии. Ыйытыктарга хоруйдааһын (10 мүн.).

Түмүк. Түмүккэ уроукпутун анализтаан көрөбүт, оҕолор дьарык туһунан санааларын истэбит. Тугу сөбүлээтибит, тугу сөбүлээбэтибит. Ыалдьыппытыгар тылы биэрии, онтон учуутал тылынан түмүктээһин (5 мүн).